ming030890/wiki-yue-high-quality huggingface dataset:
輕軌鐵路

輕軌鐵路，又叫輕便鐵路，簡稱輕鐵或輕軌，係種規格比較細嘅鐵路系統，同重型鐵路相對。
喺輕鐵上面行嘅其實就係有軌電車，但係喺歐洲以外，電車畀人嘅感覺就係舊款或者慢，而輕鐵聽落就好似現代化啲咁，即係點叫其實好大程度上係營銷考慮，或者公眾接唔接受。例如喺多倫多，有啲綫本來叫輕鐵，但係公眾唔接受，結果叫返電車。
輕工業

輕工業係產品較輕嘅工業，多數同民生有關，好似食品、紡織、陶瓷、造紙、塑膠、印刷等等。
佢哋唔使大廠房，或者最先進機器，但就要大量勞動力，指嘅主要係提供生活消費品同製作手工工具嘅工業。
按照佢所用嘅唔同原料，可以分兩大類：
以農產品為原料嘅輕工業，係指直接或者間接咁以農產品為基本原料嘅輕工業。主要包括食品製造、飲料製造、煙草加工、紡織、縫紉、皮革同毛皮製作、造紙同埋印刷等工業；
以非農產品為原料嘅輕工業，是指以工業品為原料嘅輕工業。主要包括文教體育用品、化學藥品製造、合成纖維製造、日用化學製品、日用玻璃製品、日用金屬製品、手工工具製造、醫療器械製造、文化同辦公用機械製造等工業。
輕機

輕機（crash / system crash），又寫做Hang機，指一個電腦程式停咗喺度，做唔到佢要做嘅功能。
輕觸式熒幕

輕觸式熒幕，又叫觸控熒幕，係可以喺熒幕面頭篤下就控制到嘅熒幕，2000年代之後隨住智能電話興起而普及化。
輕小說

輕小說 （日文：ライトノベル）係日本一種文學體裁，指可以輕鬆閱讀嘅通俗小說，會用口語寫，對象係畀後生仔睇。
輕快帆船

輕快帆船（葡文：Caravela）又譯卡拉維爾帆船，係15世紀葡萄牙人生產嘅一種帆船，主要用嚟去非洲西岸同大西洋探險。
維基同享有多媒體嘅嘢：Caravels
輕機槍

輕機槍係指比較輕型嘅機關槍，一個士兵就操作得，同重機槍相對。
輕歌劇

輕歌劇（Operetta）係源自 19 世紀嘅一種舞台劇，亦係所謂嘅「微型」歌劇。同歌劇比起嚟，輕歌劇通常冇咁長，而且啲主題冇咁「嚴肅」，有陣時會搞笑，會包含用口講嘅對白以及舞蹈。
衞星導航系統

衞星導航系統（英文：satellite navigation system）係一個運用人造衞星自主噉將地球上嘅嘢定位嘅系統。截至2023年，有四套運作緊嘅系統，分別係美國嘅GPS系統、俄羅斯嘅GLONASS、中國嘅北斗系統同歐盟嘅伽利略導航系統。
衞生教育展覽及資料中心

衞生教育展覽及資料中心，香港展覽館之一，喺九龍尖沙嘴，近彌敦道海防道交界，九龍公園S4座，尖沙咀站後面，九龍清真寺側，英文叫Health Education Exhibition and Resource Centre。館開禮拜二三五六，禮拜一休息。歸康樂及文化事務署管。館一九九七年五月十七號開張。
坐落屋宇，係威菲路兵房古蹟之一，成過百年，香港一級歷史建築。樓高兩層，佔一千一百平方米。另外，有衞生教育花園，兼且有資料中心，藏書刊多過四千五百本。又有演講室，坐得六十人。重有個寫字樓。

交通
就近尖沙咀站，彌敦道一側有唔少巴士站。
衞生福利及食物局

衞生福利及食物局（英文：Health, Welfare and Food Bureau，縮寫：HWFB）係香港特別行政區政府嘅前決策局，專責香港嘅環境衛生、醫療、社會福利同食物安全。喺2002年7月1號成立，2007年7月1號決策局改組之後，食物衛生同社會福利事務分別改由食物及衞生局同勞工及福利局負責。
衞生巾

衞生巾（Sanitary napkin），又叫姨媽巾，M巾等，係塊來吸女人陰道流出嚟嘅血，唔好畀經血整污糟啲衫褲。當中最多係月經流出嚟嘅經血，亦有產後流出嘅惡露。衞生巾吸血力強，一滴都唔走雞。家下要求唔焗同薄。
因為有啲文化好避忌月經，所以重有好多唔同嘅名。
以前，衞生巾唔係用一次就掉，因為係好似毛巾咁，可以洗乾淨下次再用，個時衞生巾好大條，所以叫做「大姨媽」。
衞生署

衞生署係香港特別行政區政府食物及衞生局轄下嘅部門，負責執行政府嘅健康護理政策，現任署長係林文健。

使命
衞生署係政府嘅衞生事務顧問，亦係執行政府衞生政策同法定職責嘅部門。透過促進健康、預防疾病、醫療護理同康復服務，同埋加強社區協作同國際合作，保障香港市民嘅健康。
衞星電視

衞星電視（英文：Satellite television）係種電視訊號嘅傳輸方式，用人造衞星轉播電視訊號。
衞氏大宗祠

頭門成個嘅樑架施月樑，用駝峰、斗栱托住條檁，硬山頂，碌灰筒瓦，陶瓦當，滴水剪邊，正脊灰塑龍船脊。上面掛直篤式牌匾，打棟寫住「衞氏大宗祠」。門口對聯「愛江海汪洋先入番禺開瀝漖 羨峰巒秀麗再過東莞辟茶山」，道門有門神。
牌樓係四柱三門三樓，燕子斗栱。正樓係廡殿頂，次樓係歇山頂，個匾額寫住「百世周宗」，兩邊嘅細字係「文章華國  詩禮傳家」。屋頂碌灰筒瓦，灰塑龍船脊。正門原先有四扇門，而家得翻門閂斗；次門用紅色砂岩砌成。次樓兩邊水磨青磚牆，各開券形門窿，簷下邊砌澀牙磚，上邊係碌灰筒素瓦灰塑脊。
拜亭係卷棚頂，同中堂連埋一齊，兩側有門通去外間。
中堂前後四柱，樑架結構簡潔，硬山頂，碌灰筒素瓦，正脊灰塑龍船脊。中堂掛「慶源堂」匾，兩邊對聯「燭影輝煌光射大夫劍履 爐煙縹緲香熏御史官裳」；金柱對聯「數十壺中仙走出甲子來交梨攴火棗并攴自是襟懷落落 百千族內人同入蟠桃去狐貉坐緼袍亦坐居然文質彬彬」。
後堂面闊五間，進深三間，硬山頂，碌灰筒素瓦，陶瓦當、滴水剪邊，正脊灰塑龍船脊。「河東衛氏祖先」牌位擺喺裡邊。

賀壽屏風
賀壽屏風躉喺中堂明間，係十二塊巨型木雕屏風，每塊高3.9米，闊0.7米，厚0.1米，鎏金正楷陰刻正文，屏風天頭地腳刻住啲浮雕圖案。正文內容係關於祝賀表彰衞氏家族裡面六十歲以上嘅壽星公（103位），係清朝大臣張廷玉喺乾隆丁卯年（1747年）用皇帝名義寫嘅，由進士汪由敦題，重有差唔多200位大官署名祝賀。

石碑
祠堂側門邊有嚿石碑，碑文係「祠內眾孫如有在祠右一帶黃羅滘北濠等將潮田築圍者本人及子孫永不得入祠享胙」，即係講大宗祠本房有人喺祠堂前面笪水田起堤圍嘅，佢自己同埋佢啲孫、息都無得入祠堂分豬肉。
大宗祠對住珠江，有化江為塘嘅格局，加上瀝滘河道多，往年江水漲起身嗰陣，都浸到祠堂前面嘅水田，甚至湧到入祠堂裡邊。舊時啲人以水為財，所以祠堂就成為成條村最好風水嘅地方，所以村民寧願水浸祠堂都唔想起堤圍擋住啲水。
衞滿朝鮮

衞滿朝鮮，係響公元前194年到公元前108年，由西漢諸侯國貴族衛滿響今日朝鮮半島建立嘅一個國。中國經典史書《史記》有記載佢嘅歷史。
衞生

衞生係維持健康嘅行為，好多時都係特別指保持住自身、環境同嘢食乾淨，唔會咁易惹到病。
豉油拉麪

豉油拉麪（日文：醤油ラーメン），或者譯醬油拉麪，係日本拉麪嘅其中一隻口味，主要用到豉油去調味。
豆釘去旅行

《豆釘去旅行》（Little Beans Adventure），係香港電視娛樂製作嘅遊埠節目，會帶一班「豆釘」（細路仔）去遊埠，各樣嘢都畀佢哋話事。節目有兩輯：第一輯由2017年11月11號開始到2018年1月13號逢禮拜六22:00-22:30喺ViuTV播，由張惠雅、何思諺主持；第二輯《豆釘去旅行2》由2020年4月4號開始逢禮拜六20:00-20:30喺ViuTV播，由陳子豐、趙頌茹、梁諾妍、陳倩揚主持。

節目調動
2018年1月6號：由於22:15直播《英格蘭足總盃 - 第三圈：曼城 對 般尼》，所以改去21:45-22:15播。
2020年6月20號：由於19:30-21:30直播《英格蘭超級足球聯賽 - 屈福特 對 李斯特城》，所以改去22:00-22:30播。
豆類

豆類（粵拼：dau6 leoi6，Bean）係雙子葉植物入面嘅離瓣植物豆科嘅泛稱。
豉椒炒魷

豉椒炒魷係廣東菜嘅一味餸，酒樓同大牌檔都常見，材料包括鮮魷魚、蒜蓉、 蔥段 、豆豉、薑片、 紹興酒 同辣椒等配料。
豉椒炒魷整法係先將配料用食油爆香，再將切片鮮魷落鑊猛火快炒就得。
豉椒炒魷嘅魷魚會捲起，好似執包袱時將蓆捲起，所以會用炒魷魚比喻畀老世辭退。
豆釘遊學團

《豆釘遊學團》（英文：Study Tour with Fun）係香港MakerVille製作嘅真人騷節目，由朱薰、鍾卓穎同許寶恆‎主持，2023年2月12號到4月23號逢禮拜日20:00—20:30喺香港電視娛樂ViuTV播。節目主持會帶幾個細路去唔同地方體驗工作。

節目調動
2023年4月16號：由於19:30-22:45直播《第41屆香港電影金像獎頒獎典禮》，所以暫停播映。
豉汁排骨

豉汁排骨係種點心，用豆豉加少少蒜頭同辣椒整嘅「豉汁」，加埋排骨一齊蒸。
迪士尼綫

迪士尼綫（粵拼：dik6 si6 nei4 sin3；英文：Disneyland Resort Line）係香港一條鐵路線，由港鐵營運。佢位於大嶼山連接陰澳打水灣嘅欣澳站，同竹篙灣香港迪士尼樂園嘅迪士尼站，屬於近郊鐵路線。呢個係全球第二條專為迪士尼樂園而設嘅鐵路線（第一條係喺日本千葉縣東京迪士尼樂園嘅迪士尼度假區綫（中文：迪士尼度假區線））。
迪士尼綫列車車廂

概要
呢條線全長3.5公里，行車時間3分半鐘。全綫工程喺2005年4月完成，欣澳站喺2005年6月1號啟用，而成條迪士尼綫亦喺2005年8月1號正式通車。
呢條線由欣澳站3號月台作起點，列車會經過850米長嘅大陰頂隧道，然後喺竹篙灣公路橋底穿過，沿迪欣湖西面駛過，再喺神奇道下面穿過，去到香港迪士尼樂園北面嘅迪士尼站總站。
迪士尼綫唯一嘅轉綫站喺欣澳站（同東涌綫交匯）。
呢條線係香港第二條無人駕駛嘅鐵路（第一條係香港國際機場旅客捷運系統）。

迪士尼綫全日通
特別設計嘅迪士尼綫全日通，共有兩款設計，分別以米奇同埋米妮做主題，而喺2008年9月28號起設計將會不時更換；乘客可以喺買飛之後六個月內，首次使用起24小時內無限次搭港鐵來回迪士尼站（機場快綫、輕鐵、東鐵綫頭等、港鐵巴士同埋港鐵接駁巴士除外）。迪士尼綫全日通售價係每款HK$50，喺機場快綫同埋港鐵各站嘅客務中心有售。
（註：來回迪士尼站車程包括羅湖同埋落馬洲站，另外馬場站冇迪士尼綫全日通車飛賣。）

車站設計
欣澳站同迪士尼站同樣採用天幕式設計，以便自然通風同善用自然光，亦可以營造開揚嘅感覺。欣澳站以未來世界為主題，具科幻感同未來感。迪士尼站採用19世紀維多利亞時代風格。乘客搭迪士尼綫，就好似穿梭時光隧道一樣。
欣澳站
迪士尼站

用車
迪士尼綫列車嘅駕駛室
迪士尼綫嘅列車全線採用3列喺1995年買入，由GEC Alsthom生產嘅車卡（英製都城嘉慕列車第3代車卡），喺2003年將車廂內外改裝成富有迪士尼特色。而迪士尼綫係香港地鐵路線中首條用SelTrac訊號系統同埋無人駕駛列車嘅路線，全線以4卡列車行走，每卡可以載180人，其中48個係座位。以每4至10分鐘一班車嘅班次計算，繁忙時間每個鐘可以應付達10000人次。
迪士尼綫列車改裝後嘅外形設計簡潔而現代化，車窗係米奇老鼠頭形狀，並以紅邊裝飾。車身方面就以金色彩帶同埋星粉圖案點綴。車廂內嘅牆身，塗滿咗藍、紅、黃、紫等各種鮮艷色彩，天花亦滿佈繁星圖案。座位方面，係藍色布料嘅弧形設計梳化。此外，車廂內設有米奇老鼠、米妮老鼠、唐老鴨等16個迪士尼卡通人物嘅銅像，亦貼有一啲介紹迪士尼嘅懷念相片。至於扶手，亦係米奇老鼠頭形狀。由於連接扶手嘅膠帶係軍用物料，因此好難俾乘客整斷。
下行（往迪士尼）
英國製列車車廂編組
（往欣澳）上行
迪士尼

迪士尼，全名和路迪士尼公司（英文：The Walt Disney Company，紐交所：DIS），又叫華特迪士尼公司，係間美國娛樂媒體公司，亦都係全世界最大傳媒企業，響1923年由和路迪士尼同佢阿哥創立。迪士尼創作好多卡通電影，重有搞主題公園，叫迪士尼樂園。
迪士尼好萊塢酒店

迪士尼好萊塢酒店（英文：Disney's Hollywood Hotel）係香港一間酒店，2005年開張，喺大嶼山竹篙灣香港迪士尼樂園度假區入面。酒店用荷里活電影做主題，雖然開喺香港，但酒店中文名無用到香港譯名「荷里活」而用咗國語譯名「好萊塢」。
迪士尼碼頭

迪士尼碼頭（Disneyland Resort Pier），全名香港迪士尼樂園渡輪碼頭，係香港迪士尼樂園度假區嘅一座碼頭，位於香港新界大嶼山竹篙灣嘅南面，用來畀香港迪士尼樂園度假區水路交通。工程用咗1.68億港元。
碼頭原本想開條去中環嘅渡輪航線，2005年第一次招標，但係冇人投。香港迪士尼樂園開咗之後一直都冇渡輪服務。香港政府喺2007年再招標，但係都無人問津。而家座碼頭日日嚮處曬太陽，冇乜為，但間中有私人遊艇停泊。泊埋嚟做乜就冇人知，因為碼頭係由香港迪士尼管，私人地方游水、潛水、釣魚、單車、賣嘢通通都唔准。不過碼頭有個公廁冇鎖門，可以方便吓。
維基同享有多媒體嘅嘢：Disneyland Resort Pier
迪士尼站

迪士尼站（粵拼：dik6 si6 nei4 zaam6；英文：Disneyland Station）喺香港荃灣區大嶼山東北部嘅竹篙灣，係港鐵迪士尼綫嘅總站，喺2005年8月1號配合迪士尼綫通車而啟用，個站淨係設有1個月台，亦都裝咗月台閘門。
車站用咗維多利亞時代風格，並且係一個開放式車站，設備及裝飾亦都仿照19世紀嘅格局，用嚟配合香港迪士尼樂園度假區嘅設計。

車站樓層
迪士尼站設有2層，包括喺地面嘅車站大堂同埋L1層嘅月台，1號月台係畀迪士尼綫往欣澳方向嘅列車使用。本站嘅月台位置雖然低過地面水平，但仍屬於地面車站。
G
大堂
出入口、客務中心、自動櫃員機

車站大堂
迪士尼站車站大堂設於地面，其中比較特別嘅地方，主要係售票機喺車站建築物外牆，以及出入閘機及客務中心位於出口之處，係香港嘅鐵路車站較少出現嘅設計。
同時，站內只設有1組兩條來回嘅扶手電梯往返車站大堂及月台，而大堂兩側設有升降機及斜道方便輪椅及嬰兒車嘅乘客使用。

車站商店及自助服務
現時，迪士尼站提供恒生銀行同中國工商銀行嘅自動櫃員機。收費區內曾經設有7-Eleven便利店及其他小型商店，畀乘客買小食同嘢飲喺閘外嘅非收費區享用。

車站月台
迪士尼站係繼寶琳站後只設1個側式月台嘅車站，因此乘客落車後，列車就會改為相反方向，畀乘客上列車前往欣澳站方向。
車站同欣澳站一樣，為咗配合該站無冷氣嘅通風系統，設有月台閘門，高度大約係一般港鐵車站月台幕門嘅一半，係全香港第2個車站採用月台閘門，月台更預留充足空間以便日後迪士尼綫增加至8卡行走。
此外，迪士尼站嘅月台層更設有收費區內公眾洗手間，同欣澳站，成為全港第2個港鐵前地鐵市區綫系統嘅車站於收費區內設有畀公眾使用嘅洗手間，亦係繼機場快綫之後喺車站內設有公眾洗手間嘅車站。

車站出口
迪士尼站同欣澳站一樣，淨係得一個出入口，通去香港迪士尼樂園度假區門口外面嘅迎樂路。除咗方便往來香港迪士尼樂園度假區嘅市民同遊客之外，亦可以喺迪士尼站以北嘅迪士尼樂園公共運輸交匯處，轉巴士往來迪欣湖活動中心。
由於車站出口嘅指示牌，正喺出入閘機隔籬，因此乘客喺出入閘機，其實經已離開咗車站範圍。
A - 香港迪士尼樂園
香港迪士尼樂園、香港迪士尼樂園酒店、迪士尼好萊塢酒店、迪欣湖活動中心、迪士尼碼頭
設有斜道及失明人士引導徑往返地面

接駁交通
迪士尼站內部
公共運輸交匯處嘅巴士站
迪士尼站側邊設有1個公共運輸交匯處，入面有巴士站、旅遊巴士站同的士站畀乘客轉巴士或的士去迪欣湖活動中心、香港迪士尼樂園酒店及迪士尼好萊塢酒店嘅度假區區內設施。特別係往返迪欣湖活動中心嘅巴士路線R8，由於前往活動中心嘅步行時間較長，唔少遊客轉巴士前往，成為迪士尼站主要嘅接駁交通工具。
而且，公共運輸交匯處重有旅遊巴士前往深圳皇崗口岸同喺夜晚迪士尼煙花匯演後提供特別巴士路線前往香港各區。不過由於客量唔多，由迪士尼公共運輸交匯處前往東鐵綫上水站嘅旅遊巴士已於2007年11月1號被取消，特別巴士路線亦不斷削減班次。
城巴／龍運巴士：
R8 - 迪士尼樂園 ↔ 青嶼幹線收費廣場（循環線）
城巴：
R11 - 迪士尼樂園 → 北角碼頭
R22 - 迪士尼樂園 → 油塘
B5 - 港珠澳大橋香港口岸 ↔ 欣澳站（部分時間繞經迪士尼樂園）
R11、R22淨係喺特定日子按需求服務
龍運巴士：
R33 - 迪士尼樂園 ↔ 屯門站
R42 - 迪士尼樂園 ↔ 大圍站
R33、R42淨係喺星期日及公眾假期朝早提供往迪士尼樂園服務同喺星期六、日及公眾假期迪士尼樂園煙花匯演後提供回程服務
跨境巴士
迪士尼樂園 ↔ 深圳皇崗口岸
迪士尼度假區穿梭巴士
迪士尼公共運輸交匯處 ↔ 香港迪士尼樂園酒店 ↔ 迪士尼好萊塢酒店
的士
市區的士站
新界的士站
大嶼山的士站

利用狀況
迪士尼站通車初期主要方便樂園工作人員用，及率先開放車站畀市民遊覽，因此通車初期人流只限試搭鐵路嘅乘客同埋樂園工作人員。2005年8月及9月，迪欣湖活動中心及香港迪士尼樂園對外開放，迪士尼站人流急增，主要畀遊客及樂園工作人員使用。
雖然香港迪士尼樂園度假區有巴士及旅遊巴往返香港各區同埋深圳皇崗口岸，但因為行車時間長同車費高，而且遊客離開度假區後會選擇前往鄰近嘅青衣城買嘢食嘢，因此迪士尼綫一直係遊客主要嘅交通工具，有一定乘客量。
遼北

遼北係舊時中華民國嘅省，省會喺遼源，大概喺而家遼寧北部。
遺腹子

遺腹子係指喺有娠紀後到出世之前亞爸已經過身嘅仔女。
遺骨

遺骨係指死者嘅骨，亦都指遺體火葬之後嘅骨灰。無論係火葬定係執骨葬，都要經過執骨嘅程序將先人嘅遺骨放落骨灰罌或者金塔入面。而呢個執拾骨骸嘅程序，一般都會用佛教、道教或者民間信仰嘅儀式，同埋同超渡有關。
遺體捐贈

遺體捐贈係人死咗之後，按照死者生前意願或經過家屬同意，將遺體捐去大學醫學院或其他醫療教育機構，作為教育或研究用途。醫學界會尊稱捐贈者為「大體老師」或者「無言老師」。
遺言

遺言，人臨死前所講低嘅說話。遺言無需係死之前最後一句說話，而係死者想講俾嘅對象（如後人）聽嘅說話。例如一啲未完成嘅心願、教悔嘅話、遺物響邊、遺產點分等等等等。遺言係冇法律效力，立遺囑先計。
遺贈

遺贈（Bequest）係透過遺囑去畀人嘅財產，包括動產同不動產。受遺贈人可以接受或者拒絕遺贈。另外，遺贈亦唔可以抵觸當地法律對法定繼承人嘅最低繼承遺產比例。
遼參

遼參，又叫刺參，係種海參，表面有突出好似刺嘅肉，主要出產自遼東地區同附近海域。
詹仕偉

詹仕偉（Snoopy Chan，1997年1月8號—）係臺灣男歌手，曾經係臺灣男子組合C.T.O成員。2023年佢去香港參與ViuTV選秀節目《全民造星V》，最後攞第9名。
詹勝

詹勝係香港親中派政治人物。

選舉經歷
喺2021年9月，佢成為香港特别行政區選舉委員會委員(有關全國性團體香港成員的代表)。
詹其雄

詹其雄係一位中國漁民船長，2010年8月喺釣魚台海域打漁期間因中國漁船同日本巡邏船釣魚島相撞事件俾日本海上自衛隊捉走咗，話佢入侵日本國非法打漁，兼疑似用船撞人。呢單嘢又再引發釣魚台列島中日關係爭議。
詹其雄屋企阿嫲因為呢件事過咗身。
詹嘉莉

詹嘉莉 (Kelly) 係香港嘅親中派人士。

家庭
佢家族有「手套大王」嘅稱號，而佢叔父係詹耀良。

政治同政策立場
詹嘉莉認為企業家需要主動把握機會，透過投資唔同嘅科技，例如AI，去做好數字化轉型，增強企業嘅競爭力。
蓮姜機場

蓮姜機場（Sân bay Liên Khương）係越南中部西原林同省大叻城嘅機場，距離大叻城外26公里。
佢係越南第五大機場，起咗一條3,250米長嘅機場跑道。2007年，機場乘客流量達到250萬人次。
蓮屬

蓮屬（Nelumbo）係山龍眼目蓮科下嘅一個屬，現存2個品種：蓮花（N. nucifera）同美洲黃蓮（N. lutea）。
蓮峰廟

蓮峰廟，又叫蓮峰寺、天后宮、慈護宮，係澳門一座古廟，喺提督馬路。
廟前空地有林則徐全身石像同澳門林則徐紀念館。而廟入面有澳門依家唯一嘅廟學—普濟蓮峰學校。
蓮峰廟、普濟禪院同媽祖閣係澳門三大古廟，喺1992年被評為澳門八景之一，係澳門受保護嘅歷史建築。

歷史
呢節未有人寫，歡迎編撰。 請幫加返相關資訊。
蓮峰體育中心

蓮峰體育中心係喺澳門罅些喇提督大馬路嘅運動場，觀眾席有2,200個座位。澳門甲組足球聯賽同埋澳門學界足球賽都會喺呢度踢。
早喺1932年蓮峰體育中心嗰度已經用嚟賽狗。澳門政府喺1940年間改建呢段地段做運動場，定名為「五二八運動場」，俗稱「蓮峰球場」。1989年，澳門政府斥資將田徑場舖以全天候泰坦跑道。1986年增建一座室內暖水游泳館，內設兩個游水池，係澳門第一座開放畀公眾嘅暖水游水池。而其中一個游水池重係專門為畀傷殘人士用而設計嘅。1998年，游泳館再裝修擴建，增設室內體育館，可以搞各項室內運動項目。
蓮塘街道

蓮塘係中國廣東深圳羅湖區下邊嘅一個街道，叫蓮塘街道，下轄9個社區。
蓮山站

蓮山站係釜山地鐵1號線同釜山地鐵3號線嘅轉車站，喺韓國釜山廣域市蓮堤區蓮山洞（韓文：연산동 (부산)）蓮山交叉路。

車站結構
兩線嘅站體渡海2面2線曲線式設計側式月台嘅地底車站，等車月台有月台幕門，有17個出口。
兩條路線都可以通過等車室嚟轉對向嘅列車。

史
1985年7月19號：蓮山洞站（연산동역）落成啟用。
2005年11月18號：3號線站體開通。
2010年2月24號：改名做蓮山站。
錄音座

錄音座（英文：tape deck，簡稱 deck）係駁音響或者專業錄音設備嘅卡式錄音機。同普通錄音機唔同，錄音座唔識自己出聲，一定要駁放大器同喇叭先出到聲。
錄音機

錄音機係指有錄音功能嘅機器，由留聲機發展出嚟。舊時錄音機要用卡式錄音帶儲存聲音，叫磁帶錄音機，自1990年代開始逐漸畀數碼錄音機取代。
錐吻古鱷

錐吻古鱷，Schneider's smooth-fronted caiman，P. trigonatus，又叫做滑額古鱷，係一種細型鱷魚品種，長大後體型最大可到2米。亦係世上第二最細嘅鱷魚。佢生活習性嘅資料唔多。

分佈
南美洲北部。但分佈地與鈍吻古鱷唔同。棲息響洪氾森林裏面，尤其鍾意瀑布附近。

繁殖
依種鱷魚會用腐爛咗嘅植物，響泥巴築巢。每次生 8 隻蛋。
錄影帶

錄影帶（英文：videotape）係種記錄模擬訊號視像嘅磁帶，多數用錄影機錄低同播返出嚟。錄影帶喺1950年代到1990年代流行，之後因為數碼訊號制式興起而逐漸被淘汰。
錄音

錄音（英文：Sound recording）係將聲音紀錄落嚟嘅技術。留聲機係世上第一部錄音裝置。
廣義上，錄音亦包埋將錄咗嘅音播返出嚟嘅技術，即係聲音再現（英文：Sound reproduction）。
錄音室專輯

錄音室專輯（粵拼：luk6 jam1 sat1 zyun1 cap1；英文：Studio album），又叫錄音室唱碟（粵拼：luk6 jam1 sat1 coeng3 dip6*2），係指錄音室入面錄嘅專輯。唔包現場實況嘅錄音或混音歌重有樂迷嘅歡呼聲，若果有收錄呢啲歌，都唔會係專輯嘅主打歌。
錐形星雲

錐形星雲（Cone Nebula）係一嚿黑暗星雲。
錄影機

錄影機（粵拼：luk6 jing2 gei1）或錄像機（粵拼：luk6 zoeng6 gei1）係一種用嚟錄低影像嘅電器，舊時要錄落錄影帶，家陣可以儲喺內置硬碟，或者燒成光碟。
錄音室

錄音室（英文：Recording studio），又叫錄音間、錄音棚，係畀錄音用途嘅地方。廣義上都包含廣播聲音用途嘅場所，又可以叫做播音間、播音室。
道理真巧妙

道理真巧妙係首1979年嘅香港兒歌。原曲係英文歌Polly Wolly Doodle，鄭國江寫上中文詞，由路家敏用廣東話唱出。
道瓊斯內幕交易案

道瓊斯內幕交易案，係香港銀行家李國寶喺做美國上市公司道瓊斯（《華爾街日報》母公司）董事時所涉嫌參與嘅內幕交易事件。
2007年，李國寶身為間公司嘅董事，知道好快有重要收購交易，佢有意或無意噉通知朋友梁家安等，令梁唔尋常噉大手買入道瓊斯股票。收購新聞一出，公司股價急升，梁家安等大有斬獲。之後，李國寶等受美國證券交易委員會調查，李國寶肯畀罰款庭外和解，但就向外界唔認又唔否認呢單自己有罪。
香港傳媒同泛民主派認為，李國寶違反誠信，要求李國寶交代真相，同埋辭咗香港立法會嘅議席。2008年2月，李國寶只係辭咗香港特別行政區行政會議成員嘅職務。
道格拉斯·德·希渣

道格拉斯·德·希渣（愛爾蘭蓋爾文：Dubhghlas de hÍde，IPA: /ˈduɣläs də hiːdʑə/；英文：Douglas Hyde；1860年1月17號—1949年7月12號）係愛爾蘭學者，「蓋爾文同盟」嘅創辦人，愛爾蘭共和國嘅第一任總統。

生平
道格拉斯·德·希渣1860年喺聖哥曼森林郡（Ros Comáin）棕花堡市（An Caisleán Riabhach）出世。老頭係愛爾蘭聖公會嘅一個首席神父。受到周圍嘅朋友嘅影響，佢後生嗰陣時，已經開始對愛爾蘭嘅本土語言——愛爾蘭蓋爾文產生咗濃厚嘅興趣。希渣讀完中學之後頂住屋企人嘅壓力，無做神職人員，而係去咗都柏林嘅三一學院求學，成為一名學者，重學識埋法文、德文、拉丁文、希臘文同埋希伯來文。
1880年左右，道格拉斯·德·希渣加入咗「愛爾蘭語言保育會」（Society for the Preservation of the Irish Language）。1879到1884年間，希渣用「快樂小樹枝」（An Craoibhín Aoibhinn）呢個筆名發表咗超過100篇作品。1892年，希渣幫手創辦咗《蓋爾文期刊》（愛爾蘭蓋爾文：Irisleabhar na Gaedhilge；英文：The Gaelic Journal），並且喺同一年11月發表咗《愛爾蘭民族去盎格魯化嘅必要性》（The necessity for de-anglicising the Irish nation）宣言，提倡愛爾蘭人恢復愛爾蘭嘅語言、文學以至服裝傳統。
1893年，道格拉斯·德·希渣發起成立咗「蓋爾文同盟」（愛爾蘭蓋爾文：Conradh na Gaeilge；英文：the Gaelic League），推動愛爾蘭文化、音樂、舞蹈同語言等等嘅保育同傳承。愛爾蘭獨立運動嘅好多領袖人物，包括派崔克·皮亞士、德維利拉、米高·哥連斯等等，都係參加咗蓋爾文同盟嘅活動之後先至投身愛爾蘭獨立運動嘅。但係，希渣自己反而唔滿意文化運動嘅政治化，並且喺1915年辭咗同盟主席呢個職務。
1902年，道格拉斯·德·希渣接受蓋爾運動協會邀請，擔任保護人。
1925年2月，道格拉斯·德·希渣喺一場補選裡面當選愛爾蘭自由邦上議員。但係好景不長。1925年11月，希渣參與競逐上議院全國直選議席，由於係新教徒並且支持離婚權而遭到天主教組織「天主教真理會」[暫譯]（Catholic Truth Society）猛烈抨擊，最終落選。之後希渣去咗都柏林大學學院（今日嘅愛爾蘭國立大學都柏林分校）教愛爾蘭蓋爾文，佢嘅學生之一係後來先後成為檢察總長同埋總統嘅卡華·奧達利（Cearbhall Ó Dálaigh）。
1992年推出嘅C系列愛爾蘭鎊50鎊銀紙上面有道格拉斯·希渣個頭像。
1938年，時任總理德維利拉退休，道格拉斯·德·希渣再被人委任咗做上議員。無幾耐之後，佢就喺愛爾蘭統一黨（Fine Gael）嘅倡議之下，被各個黨派聯合推舉為愛爾蘭改制為共和國之後嘅第一任總統。原因有：
時任總理德維利拉同反對黨黨領連恩·麥哥士基亞都好崇拜希渣，並且都想幫佢報1925年落選嘅一箭之仇；
由於1937年新憲法無講明英國國王係唔係重係愛爾蘭嘅國家元首，各派都希望由一位各派都尊敬嘅領袖來擔任總統；
喺草擬緊1937年憲法嘅時候，有輿論擔心共和國總統會淪為又一個獨裁者，所以各派希望權慾唔熏心嘅希渣來安定人心，並且證明總統唔會獨裁；
各派都想用呢種方式感謝希渣同「蓋爾文同盟」對愛爾蘭蓋爾文復興嘅貢獻；
各派想通過推舉一位唔係天主教徒嘅總統，來證明愛爾蘭共和國政教分離。
1938年6月26日，道格拉斯·德·希渣正式就任愛爾蘭共和國第一任總統，並且搬入鳳凰公園嘅總統官邸（前自由邦總督官邸）。雖然憲法規定總統可以用英文宣誓，但係希渣堅持用愛爾蘭蓋爾文宣誓。佢宣誓嘅錄音，宜家已經成為愛爾蘭蓋爾文聖哥曼森林方言僅有嘅幾段錄音之一。
雖然道格拉斯·德·希渣名義上係總統，但係由於缺乏政治經驗，佢喺好多問題上面都好依賴唔同助手嘅意見。最經常向希渣提供意見嘅係佢個助手，米高·麥登菲（Michael McDunphy）。
1938年11月13日，道格拉斯·德·希渣去達利山公園球場（Páirc Cnocán Uí Dhálaigh）睇咗一場愛爾蘭對波蘭嘅足球友誼賽。蓋爾運動協會稍後發出聲明，認為希渣違反咗蓋爾運動協會「唔准參與外國運動」嘅規定，宣佈唔再畀佢擔任協會保護人。
道格拉斯・希渣喺都柏林聖柏德歷大教堂嘅紀念牌
由於健康原因，道格拉斯·德·希渣每日各個時候都要專門安排時間休息。1940年，希渣腦部大面積中風，所有人都以為佢可能大限將至，甚至連國葬計劃都已經準備好，但係佢就奇蹟咁生還咗，祇係從此以後都要坐輪椅。
雖然處處受限，但係道格拉斯·德·希渣喺任期內都做過幾次重大決定。1944年，總理德維利拉嘅政府毫無預警咁倒咗臺，道格拉斯·德·希渣身為總統，需要決定舉唔舉行大選。最後希渣決定舉行大選。最後德維利拉領導嘅共和黨成功奪取多數席位，組成少數政府。此外，希渣曾經兩次利用《愛爾蘭憲法》第26條賦予嘅總統權利，喺咨詢過國務委員會之後，要求最高法院對兩部法案進行合憲性審查，包括1940年《反國家罪法案》修正案（最高法院裁定唔違憲）同埋1942年《返學法案》（最高法院裁定第四章違憲）。希渣喺任期內嘅最後一次政治行動，係喺1945年5月3號召見德國大使愛德華·謙培（Eduard Hempel），對阿道夫·希特勒嘅自殺表示遺憾。呢次召見直到2005年先至曝光。
1945年6月25日，道格拉斯·德·希渣決定退休，唔提名自己參選愛爾蘭總統。由於健康日益惡化，希渣無搬返去自己喺聖哥曼森林郡嘅舊屋「Ratra」，而係搬咗入鳳凰公園嘅前總督秘書府邸。
道格拉斯·德·希渣喺1949年7月12號晚上10點過咗身，享年89歲。身為總統，希渣身後有權享受國葬，但係當時有一個問題：由於希渣係愛爾蘭聖公會教徒，所以佢嘅葬禮要喺一間聖公會教堂（都柏林嘅聖柏德歷大教堂）舉行，但係當時天主教會禁止教徒去任何非天主教教堂出席任何儀式。當時嘅內閣成員之一，天主教徒諾毅·伯郎（Noël Brown）祇能夠企喺教堂出面等遺體離開教堂；而當時已經成為影子總理嘅德維利拉都無出席，祇係派咗共和黨資深黨員亞斯堅·仇德斯（Erskine H. Childers）代為出席。國葬之後，希渣被人移送到佢度過童年嘅聖哥曼森林郡法國公園市（愛爾蘭蓋爾文：Dún Gar；英文：Frenchpark），喺佢太太露絲·希渣（Lucy C. Kurtz）、佢大女努拉（Nuala）、佢阿媽伊麗莎白同埋佢老頭亞瑟身邊長眠。
道滘

道滘係中國廣東東莞一鎮，面積63平方公里，人口5萬。
道漢字音

道漢字音係本廣東話韻書兼字書，陳瑞祺作，一九三九年道字總社出版。書分三卷，上卷道漢字典，中卷粤語音典，下卷國語音典。書中有其符號表粵音九聲。書與粵音韻彙同期，粵書偏重廣韻反切，而道書描述當時讀音。研究讀音者，以道漢字音更有用處。
道格拉斯亞當斯

道格拉斯亞當斯（英文：Douglas Adams，1952年3月11號—2001年5月11號），係英國作家，因為創作《銀河便車指南》而出名。
道渕諒平

道渕諒平（1994年6月16號—）係日本足球員，司職中場，效力甲府風林。
道格拉斯·恩格爾巴特

道格拉斯·恩格爾巴特係一個美國發明家、工程師、教授、電腦科學家、科學家。
譚晶

譚晶（粵拼：taam4 zing1；簡化字：谭晶；英文：Jacqueline Tan；1977年9月11號—），山西省新絳縣人，喺山西侯馬出世，中國女歌唱家、一級演員、中國共產黨黨員，中國人民解放軍副師級文職軍官文職三級軍銜，從副團級晉升到副師級嘅兩級跳躍正常最少要8年時間，但佢只係用咗兩年。佢都係第11、12屆全國人大代表，中華全國青年聯合會委員。同夢鴿、韓紅、許飛被叫做李雙江「四大關門女弟子」。佢老公係中國工程院院士鄧中翰，有女雙胞胎。

經歷
1994年，考入中國音樂學院聲樂系，專業民族聲樂，1998年畢業，隨即考入解放軍總政治部歌舞團，2006年7月，喺解放軍藝術學院畢業獲音樂學碩士學位。
2000年2月4號，佢首次上央視春晚，同耿為、華劉春梅一齊唱咗《花好月圓》；同年8月，攞到中央電視台第九屆全國青年歌手電視大獎賽專業組通俗唱法比賽金獎同「觀眾最喜愛的歌手」稱號。
2004年7月26號，喺北京工人體育館搞咗「在和平年代」軍旅歌曲個人演唱會。2006年9月12號，喺奧地利維也納金色大廳搞咗「和諧之聲-譚晶維也納金色大廳獨唱音樂會」。2006年12月12號，喺卡塔爾多哈搞嘅2006年亞洲運動會閉幕式嘅10分鐘中國表演入面唱《中國之約》。
2008年1月，當選第十一屆全國人大代表（中國人民解放軍代表團）。同年4月，同群星合唱北京奧運會倒數一百日主題曲《北京歡迎你》。同時，喺北京奧運會開幕式播放咗譚晶唱嘅《天空》做放飛和平鴿嘅背景音樂，佢都喺現場唱咗奧運歌曲《北京 北京 我愛北京》。喺青島奧帆賽開幕式，佢現場唱咗主題曲《愛的海洋》。喺北京殘奧會開幕式，佢同中國男高音範競馬現場合唱殘奧歌《讓我擁有你》，佢係唯一一位喺北京奧運會開閉幕式又喺北京殘奧會演唱嘅歌唱家。喺年尾攞到第19屆中國十大傑出青年稱號。
2011年11月28號喺英國倫敦皇家阿爾伯特音樂廳搞咗以「倫敦的約定」做主題嘅個人獨唱音樂會。2013年，當選第十二屆全國人大代表（中國人民解放軍代表團）。
2016年，以「尖耳朵的阿凡達妹妹」為蒙面代號參加江蘇衛視《蒙面唱將猜猜猜》。2017年1月，加盟湖南衛視《歌手2017》、為首發歌手，2月25號喺微博上宣佈退出比賽。喺2017年兩會前，佢嘅全國人大代表資格由解放軍代表團轉做雲南代表團。佢喺參加兩會期間表明自己已經自主擇業，唔再係軍人身份。12月，譚晶工作室喺雲南大學東陸校區懷周院成立表團。
2019年11月11號，喺澳洲悉尼搞咗「界·MORE——譚晶2019悉尼演唱會」。

《歌手2017》
2017年1月，加盟湖南衛視《歌手2017》、為首發歌手，2月25號喺微博上宣佈退出比賽。

代表作
1997年7月1號，喺慶祝香港回歸晚會，同張國榮、劉歡、葉倩文、林子祥、鞏俐、那英壓軸演唱《團聚》。電視劇《喬家大院》、《施琅大將軍》、電影《我的長征》影視劇主題曲。
譚某某

《譚某某》係中國歌手譚維維出嘅第四張錄音室專輯。喺2010年3月20號由天娛傳媒發行。

簡介
呢隻碟收錄咗9隻歌。
譚校長·談欣賞

《譚校長·談欣賞》（Alan and Friends），係香港電視娛樂製作嘅音樂節目，2017年4月7號開始逢禮拜五22:30-23:00喺ViuTV播，由譚詠麟主持。節目入面譚詠麟會講下佢最新大碟《欣賞》合作嘅每位歌手同每首歌。
譚永浩

譚永浩（英文：Jarryd Tam，1987年8月25號—）係香港無綫電視男藝員，2012年第26期無綫電視藝員訓練班畢業。佢正式加入無綫電視之前，就已經演出過青春劇《赤沙印記@四葉草.2》同電影《喜愛夜蒲》，2010年參加英皇新秀歌唱大賽（中文：英皇新秀歌唱大賽）攞到金咪大獎。
2016年，譚永浩同盧俊龍（盧峻峯）、董敬文成立《喂霞姨》社交平台，成為網絡紅人。

演出
呢個表唔完整，歡迎加料。
譚汝康

譚汝康係香港男演員，自2010年代後期開始演出電視劇同電影。

演出
呢個表唔完整，歡迎加料。
譚柏利

譚柏利（Tampere），又譯坦佩雷，係芬蘭皮爾卡首府，亦係芬蘭第三大城，住咗約莫23萬人。
呢篇譚柏利係係關於芬蘭地理嘅楔位文章，重未寫完嘅。麻煩你幫手充實佢。
蔡長編

蔡長編，香港親中派文化界人士。

政治參與同經歷
佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。
蔡體林

蔡體林（粵拼：coi3 tai2 lam4；英文：Kenn C），係星加坡編曲人。

經歷
佢喺《歌手2017》為獅子合唱團編曲。佢喺《夢想的聲音》為林俊傑、蕭敬騰編曲。2018年，入圍第29屆金曲獎最佳編曲人獎、最佳單曲製作人獎。2020年，做過孫燕姿孫燕姿20週年演唱會嘅編曲人。
蔡雪瑩

蔡雪瑩（英文名：Snowy Choi，1987年1月13號—），係香港前新聞主播，做過無綫電視同香港寬頻bbTV。佢而家係新鴻基金融集團銷售員。

演出
呢個表唔完整，歡迎加料。
蔡頌思

蔡頌思（Jocelyn Choi Zung Sze，1993年12月31號—）係香港女演員，2019年出道，屬蔡繼有家族成員。

簡歷
蔡頌思係香港「海產大王」蔡繼有個孫女、新華集團主席蔡冠深個女。佢喺香港中文大學英文系畢業，然後去咗北京電影學院進修；喺2018年做第十二屆雲南省政協港澳委員。因為鍾意演戲，佢決定做演員，考入咗香港演藝學院戲劇系。佢後來因為要拍電影，所以沒有就讀。
而佢嘅電影出道作係喺2019年電影《家和萬事驚》入面飾演盧如詩。喺參與《2020年度香港小姐競選》比賽期間，被譽為「近年最高質佳麗」，但後來中途退賽。
喺2020年同藝人唐貝詩同埋陳雅麗創立自家曲奇品牌。
喺2021年考獲美人魚牌照，而且喺2022年宣佈成立水下表演藝術協會用嚟推廣美人魚表演，並作為首屆主席營運呢個協會。
2022年蔡頌思參加ViuTV嘅選美真人騷節目《尾二一屆口罩小姐選舉》成功入圍，代號「肚臍餅」，入到十六強後止步。
蔡麗貞

蔡麗貞（1964年11月1號—）係1970年代香港童星，1972年參加無綫電視《聲寶之夜》唱歌比賽，成為年紀最細嘅冠軍得主，同年主唱無綫電視電視劇主題曲《春暉》，1973年同另一位童星狄琪喺有聲唱片灌錄第一張唱片《春暉》，1974年喺永恆唱片灌錄個人專輯《萬事如意》及《大鄉里出城》，1978年喺文志唱片灌錄兒歌大碟《青蛙仔學跳水》，亦係佢最後一張個人唱片。
蔡麗貞曾經同莊文清擔任無綫電視細路節目《齊齊玩》主持人，參與電視劇《大報復》（1977年）、電影《老虎煞星》（1973年，又名《猛虎鬥肥龍》）、《酒吧女郎》（1975年）同埋《老夫子》（1975年）嘅演出。
蔡麗貞喺1970年代後期淡出娛樂圈。
蔡黃汝

蔡黃汝（粵拼：coi3 wong4 jyu5；英文：Mini Tsai；1987年11月15號—）係臺灣女歌手、演員同主持人，花名豆花妹，佢響臺北出世。

背景
2008年7月，蔡黃汝到臺灣故事館打工賣豆腐花。之後有啲網民初次見到佢便覺驚為天人，仲特登搵佢幫襯。過咗一段時間之後，蔡黃汝就去到陶晶瑩主持嘅綜藝節目《大學生了沒》做埋嘉賓。

名
蔡黃汝嘅爺爺姓蔡，嫲嫲姓黃。佢個名係真名，唔係複姓。原本以為係男仔就用返個儒字，估唔到佢阿媽生落嚟嘅依舊係女仔，於是就改咗個汝字。
道長

道長（Taoist abbot）係一道觀之首。家下亦用來尊稱德高望重嘅道士。

文法
道長係一位位咁數，好似一位道長咁。
達之路

達之路，香港一路，喺九龍又一村，行政上歸深水埗區。條路大致弧形，南起大坑東道，去到歌和老街同達康路交界為止。
路以香港富商余達之命名。佢出錢起又一村，而達之路亦為貫通又一村嘅主路 。
路除咗經又一村，亦經過商場又一城，以及又一居、香港城市大學同德智苑。到歌和老街一段，東有歌和老街公園，西有石硤尾公園。而南面近大坑東嗰邊，有花墟公園。
中間路口，由南向北數，有丹桂路、石竹街、花圃街、牡丹街、雀橋街、海棠路、瑰麗路、又一居道、桃源街等。

文
英文寫Tat Chee Avenue。
22°20′00″N 114°10′32″E﻿ / ﻿22.33347°N 114.17551°E﻿ / 22.33347; 114.17551
道風山

道風山（Tao Fong Shan或Tao Fung Shan），香港一地，亦係一山，喺沙田西便。地近沙田火車站，有車路道風山路上山。山上有基督敎屋宇，係艾香德牧師所立，仿華人屋宇風格，用意吸引唐人道、佛信徒認識基督教信仰。山上主要屋宇，叫道風山基督敎叢林（Tao Fong Shan Christian Centre）。所屬敎派係信義宗。
道風山原本屋宇有聖殿，蓮花洞、議事廳、宗敎研究院、雲水堂、繪瓷部、大十字架，繪瓷部屋背有道風山全圖，係彩繪大壁畫。
達仁書室

達仁書室又叫樹德堂，喺香港元朗屏山山下村226號，大概喺1910年代為咗紀念張容穩而起。張祝平被視為張氏嘅開基祖，而張景宋曾經被邀請喺書室教學。此外，書室亦都係達仁一房嘅家祠。喺2009年12月18號被評為香港二級歷史建築。
達仁鄉

達仁鄉係中華民國臺灣臺東縣嘅一個鄉，面積約莫306平方公里，人口約莫3千。
道金斯

道金斯（Richard Dawkins，1941年3月26號—）係英國進化生物學家，最出名係1976年出咗本《自私嘅基因》（The Selfish Gene），用基因嘅角度去睇進化論。
達人

達人即係做某啲嘢好叻嘅人、高手、專家咁解。『達人』呢兩個字本身係日本引漢書賈誼傳「達人大觀，物亡不可」，原意係「善於判斷，通達明理」之人，日本係做形容高手、專家。每當形容一個專家，都可以話對方係乜乜達人，好似數碼達人、潮流達人咁。
道達爾

道達爾（法文：Total）係法國一間石油公司，喺1924年開張，總部喺古布華。
達人Show

《達人Show》（英文：Expert Show）係臺灣歌手羅志祥嘅第二隻國語大碟，呢張唱片響2004年10月22號發行；佢憑住同徐熙娣合唱嘅《戀愛達人》喺2005年獲得香港TVB8金曲榜頒獎典禮第一名。

唱片版本
平裝首版：1CD
影音珍藏版：1CD+1VCD，隨碟加送2005達人秀寫真年曆卡。
越南文

呢版有越南文嘅喃字，部分作業系統、網頁瀏覽器需要特殊字母或符號嘅支援先睇到，否則可能出現亂碼、問號、空格等其它符號。
越南文化系列文章

改
越南文（粵拼：jyut6 naam4 man4*2；越南文：tiếng Việt／㗂越），又叫做京語（ging1 jyu5；tiếng Kinh／㗂京），係越南京族嘅話。越南話同廣東話一樣，都係聲調語言同分析語。主要文法同廣東話差唔多，主要唔同係，越南話修飾詞習慣擺喺名詞同動詞嘅後便，同國語相反。語言學分類上，越南話劃入南亞語系孟-高棉語族，呢種劃分係家下學術界嘅主流意見。學界曾經以爲越南文屬漢藏語系，而喺1954年安德烈-佐治·柯德希古（法文：André-Georges Haudricourt）證明咗越南文聲調系統係反映原始南亞語（英文：Proto-Austroasiatic language）嘅尾輔音，所以學界基本上確認越南文係南亞語系嘅語言。

聲韻
内文：越南話聲韻
越南話似廣東話，一個字一個音節。亦都同廣東話一樣有 -p -t -k -m -n -ng 呢六種韻尾（對應越南文拼寫：-p -t -c -m -n -ng），另外重多出-nh -ch 呢對韻尾，聲調格局為六聲，按漢藏語言習慣可以分成八調（標準廣東話就六聲九調）。啲字音方面，越南話同廣東話好似，同史上兩種話間影響有關。

文法
基本文法係SVO型，文法上修飾動詞嘅成份，要擺喺動詞後邊，呢幾點同廣東話一樣。當中文法特點，係形容詞習慣擺喺，要修飾嘅名詞後邊，就好似廣東話入面嘅「椰青」、「豆腐膶」、「雞公」噉。廣東話反轉過嚟「紅花」、「白菜」都得，越南話就較少，除非係外來詞同漢越詞。所以喺越南話入面，「越南話」習慣掉返轉嚟講，「話越南」（tiếng Việt Nam／㗂越南）。

指示詞
内文：指示詞 § 越南語
指示詞越南語比較複雜，分成近指、遠指、更遠指，指示代詞、指示形容詞有分別，搭配到嘸同時間地點嘅詞都有嘸同規律。

文法助詞
越南語係分析語，動詞時體貌之類靠助詞表達。

書寫
内文：越南國語字同漢喃
以前越南文一路用漢字寫，加啲自己創制嘅字，叫做喃字（chữ Nôm／𡨸喃），夾雜喺傳統漢字中間，就同而家嘅廣東話書寫情況差唔多。後尾法國人殖民越南，為咗排斥中國對越南嘅傳統影響，割裂越南同中國嘅歷史文化聯繫，啲法國傳教士創制咗拉丁字母嘅越南文，由殖民當局同傀儡政權推廣，同時限制漢字同文言文行文，令到傳統漢字書寫方式式微。20世紀中期之後，越南當局推行法國傳教士創制嘅拉丁字母越南文，到越共上臺後正式廢止咗漢喃。而家喺越南嘅寺廟同舊皇宮先至睇得到漢字。非常之有意思嘅現象係，越南人同中國人一樣過年貼對紙。以前用漢字嗰陣，用漢字寫對聯，書法亦都用毛筆，廢止漢字之後，有啲人就用圈嚟代替漢字，喺門口兩邊各貼一張紅紙畫好多個圈代替漢字；亦有人用拉丁字母嘅越南文嚟寫對聯，睇落去極之騎呢，但而家演化出國語字書法，即係將拉丁字組裝成方塊字嘅形式，類似於諺文噉。

方言
内文：越南話方言
越南話嘅方言情況較廣東話簡單，分南、中、北三隻。南部方言代表係西貢話，中部方言代表係順化話、乂安話，北部方言代表係河內話。
越南君主一覽

收錄越南從傳疑時代（鴻龐氏同蜀朝）到近代（阮朝）嘅君主。君主名有第種寫法或僅提供參考譯名嘅會喺註釋標明。另外，要睇越南中、南部古國嘅君主，去占婆君主一覽。
關於越南史時代嘅劃分，有好多種，比如歷史學家陳重金將佢分成上古時代（鴻龐氏、蜀朝）、北屬時代（秦平百越到第三次北屬結束）、自主時代（吳朝到初黎朝）、南北紛爭時代（後黎朝、西山阮朝）、近今時代（阮朝）。由於可能會有爭議，一覽呢道就帶過下，唔作劃分。

鴻龐氏
鴻龐氏時期嘅越南叫文郎國。鴻龐氏嘅雄王傳說起源於14世紀嘅越南。後黎朝君主黎聖宗為咗表明黎朝嘅獨尊地位以及同中國皇權嘅平等關繫，要有祭天同祭祖儀式。為咗解決民族起源呢個問題，佢好重視發掘民間敘事資源。洪德元年（1470年），翰林院直學士阮固寫成《雄圖十八葉聖王玉譜古傳》，入邊記載咗十八雄王嘅生平，甚至連廟號同別號都有埋。
史載每個雄王嘅統治時間跨度都幾大，明框無理由；另外，雄王四世到十八世喺中文史籍都搵唔到名，下表嘅名係根據越南文畀出嘅參考譯名，未必係最準確，可以睇註釋。但係上述呢啲可能對研究雄王信仰有價值，所以一覽會列出來。
籌
號 
《雄廟玉譜》廟號
《雄廟玉譜》別號
名
傳說統治年份

蜀朝
蜀朝嗰時嘅越南叫甌雒，相傳君主係古蜀國嘅王儲。
籌
號
名
統治年份 

趙朝
趙朝就係南越國。趙朝呢個名亦係有爭議嘅，喺呢道跟越南講法叫趙朝。
籌
號 
名
統治年份  

前李朝
西元544年，李賁建立萬春國，史稱「前李朝」。佢過身之後，左將軍趙肅個仔趙光復自立為王；而佢大佬李天寶走難去九真、哀牢一帶，建立野能國。直到571年，趙光復嘅勢力先畀野能國食咗。
籌
號
諡號
名
年號
統治年份

十二使君時期
使君之亂喺楊三哥篡位嗰時就開始。到吳朝君主吳昌文戰死之後，越南北部一度出現十二使君並立嘅局面。
號
名
地頭 

丁朝
西元968年，丁部領平定十二使君之亂，建立咗越南史上第一個統一嘅中古王朝，史稱「丁朝」。國號「大瞿越」。
籌
號
名 
年號
統治年份

李朝
李朝君主李聖宗將國號改成「大越」。
籌
廟號
諡號
名 
年號
統治年份

胡朝
胡朝嗰時嘅越南國號係「大虞」。
籌
廟號
諡號
名 
年號
統治年份

後黎朝時期
後黎朝時期係從初黎朝建立（1428年）到中興黎朝滅亡（1788年）嗰段時間。下邊收錄呢個期間後黎朝、莫朝嘅君主同黎朝鄭阮二主。後黎朝分前期（初黎朝）、中期（中興黎朝、莫朝對立）同後期（中興黎朝鄭阮紛爭）。統元六年（1527年），莫登庸篡位自立，建立莫朝。1533年，阮淦擁立黎昭宗孻仔維寧做皇帝，重建黎朝，史稱「中興黎朝」。自此莫、黎形成南北對峙嘅格局，持續咗幾十年，史稱「南北朝」。1592年之後，莫氏走佬去高平延續莫朝。而黎朝方面自復國以來，鄭氏、阮氏把持朝政，各據一方，世襲為王，越南再度形成南北分治嘅格局兼且佢哋打過唔少仗，史稱「鄭阮紛爭」。
越南宦官

越南人傳承咗中國嘅宦官制度同埋閹割技巧。歷史記載越南人進行閹割嘅時候過程極為痛楚，會將睪丸同陰莖同時切除。被閹割嘅人，大腿同腹部會被綁住，而其他人會壓住佢喺張枱上面。生殖器會首先用胡椒水洗淨然後被切去。之後尿道會被插入一條管，等被閹嘅人可以喺傷口癒合期間泌尿。
好多越南嘅宦官都係自閹，為咗入宮同得到權力，又或者為咗錢。佢哋喺唔同範疇工作，例如監督公共工程或者查案。
著名嘅越南宦官有李朝嘅李常傑，中國明朝佔領時期嘅阮安，同埋阮朝嘅黎文悅（實際上佢係天生雙性人）等。
越南咖啡

越南咖啡（越南文：Cà phê đá），又叫越南滴漏咖啡，係越南特色嘅咖啡，用滴漏方式去沖，最後落煉奶同冰。
越南國

越南國（越南漢文：國家越南）係1949年到1955年存在嘅君主立憲政權，元首係阮福晪（保大帝），名義上管治成個越南嘅領土，1954年前亦係法蘭西聯盟成員國。1954年日內瓦會議承認越南民主共和國（北越）控制住越南北部領土，1955年越南國經過公投改組成總統制嘅越南共和國（南越）。
行政長官粉嶺別墅

行政長官粉嶺別墅（英文：Fanling Lodge）以前叫港督粉嶺別墅，喺香港新界北區上水古洞，被粉嶺高爾夫球場包圍。行政長官粉嶺別墅係一幢兩層高嘅平房，設有客廳、飯廳同4間睡房，重有游泳池、網球場、燒烤場同直升機坪。
港督粉嶺別墅主要係香港殖民地時期嘅香港總督同香港回歸之後嘅香港行政長官同佢嘅家眷度假、招呼外賓同舉行宴會嘅地方。
喺2014年9月16號確定評為香港一級歷史建築。

史
就任1930年至1935年嘅香港總督貝璐熱愛高爾夫球運動同喺郊外騎馬，佢喺1932年提議為香港總督起一間鄉郊渡假別墅。1934年，港督粉嶺別墅起好，貝璐每逢假日都會去別墅避暑。
1996年，時任香港總督彭定康喺港督粉嶺別墅接待時任英國首相馬卓安。
香港回歸之後，行政長官比較少去度假別墅或者舉行官方嘅儀式。
2010年代，由於香港土地供應緊張，加上香港政府宣布《新界東北發展計劃》，有團體質疑政府未率先收番喺鄰近嘅粉嶺高爾夫球場同行政長官粉嶺別墅，政府其後從善如流，宣布將上述兩者納入《新界東北發展計劃》研究範圍。
2013年12月，古物諮詢委員會評審小組完成上述兩座建築物嘅評級工作，分別建議將兩者評為一級同二級歷史建築。

爭議
行政長官別墅每年支出約50萬港元維修，又少使用，被指為浪費，社會上有聲音要求行政長官放棄。
行星環

行星環（Planetary ring）係指圍繞住行星運轉嘅宇宙塵同小顆粒形成扁平盤狀嘅區域。最出名嘅行星環就係圍繞住土星嘅土星環，但係太陽系嘅其他三粒氣體大行星（木星、天王星同海王星）都有自己嘅行星環。
最近[咩時候？]嘅報告認為土星嘅衛星麗亞（土衞五）可能有自己嘅環系統，佢可能成為唯一有自己嘅環系統嘅衛星。

行星環嘅相
伽利略號 嘅木星主環影像。
卡西尼號 嘅土星環馬賽克影像。
航行者2號嘅天王星環影像。
一對航行者2號嘅海王星環影像。
行方

行方係日本茨城縣東南部一個市，人口3萬，面積222.48平方公里，2005年9月2號創立，由行方郡麻生町、北浦町、玉造町合併成。
行星狀星雲

行星狀星雲係一種天體，係低質量恆星（質量係0.1至1個太陽質量）死嗰陣嘅一種狀態，外圍有由等離子構成嘅發光氣體外殼，中心就係裸露嘅核心（白矮星）。佢哋實際同行星無關係，只係因為通過光學望遠鏡睇落好似例如木星咁嘅巨型氣體行星，所以有呢個名。

概論
内文：發射星雲
行星狀星雲係發射星雲嘅一種，呢類星雲係低質量恆星（例如係太陽）生命終結嘅產物：喺一粒噉嘅恆星生命就嚟要結束，即係內部嘅氫燃料就快用完嗰陣，佢會演變成一粒紅巨星（red giant），並且將佢最外部嘅物料射向四周圍嘅太空，令到佢周圍嘅太空有咗一浸氣體喺度；而當佢喪失質量喪失到咁上下嗰時，佢會變成一粒白矮星（white dwarf）－佢溫度會上升，而且會開始射出大量嘅紫外線，啲紫外線會令到佢周圍嗰啲之前射咗出去嘅氣體離子化，跟手呢啲離子化嘅物料就會發光，形成一笪電離氫區（所以一嚿行星狀星雲實係本身識發光嘅）。呢啲機制喺行星狀星雲嘅外觀嗰度會睇到－行星狀星雲嘅一個大特徵係中心會有一粒星喺度發光。行星狀星雲通常頂櫳都只係會維持幾千年左右，以天文現象嚟講短暫得好交關。
根據天文物理學家嘅計算，太陽估計會喺 120 億年老嗰時變成行星狀星雲。
行政院

行政院係中華民國最高行政部門，並對立法院負責。
《中華民國憲法（中文：中華民國憲法）》第53條規定：「行政院為國家最高行政機關。」
開皇

開皇係隋文帝楊堅嘅年號，相當於公元581年到601年，前後總共20年。
開眼電影網

開眼電影網（英文：at Movies）係臺灣一個電影資料庫網站，號稱「台灣版IMDb」，收錄臺灣上畫嘅電影資訊，同埋臺灣戲院嘅上映場次資料。
開箱即用

開箱即用（out-of-the-box）係軟件開發上嘅一個概念。一個開箱即用嘅功能係指隻軟件一裝咗用家就有得用嘅功能。
開福區

開福區（粵拼：hoi1 fuk1 keoi1）係中國湖南省長沙市嘅市轄區，成立於1996年4月22號。北面係望城，東面係長沙縣同芙蓉區，南面係天心區，西面同嶽麓區隔住條湘江。面積188km²，人口58.84萬（2013年）。2013年GDP爲600.7億人民幣。區府喺盛世路1號。

史
開福地處長沙城北，喺長沙建市前，呢帶屬長沙縣。1934年長沙劃出4個區，城北屬第四區，設4坊、16保。1938年第四區改爲興漢鎮；1939年長沙撤市，全市歸長沙縣嘅城北、城南兩鎮，呢度就屬城北鎮；1943年改鎮爲區叫城北區；1944年鄉鎮設區，長沙劃出內外各四區，城北劃咗部分畀文藝區、會春區，至此城北得番中山路以北、興漢門以南、經武門以西到湘江邊嘅地方。
1960年，長沙市搞人民公社化，城北區變成清水塘人民公社，併入咗郊區嘅伍黑路、綜合農場。1961年嗌返城北區。1996年長沙改政區，開福區繼承自城北區，外加西區嘅西長街、如意街、通泰街三條街道，同埋郊區嘅福安鄉、長沙縣嘅撈刀河鎮、望城縣嘅霞凝鄉（而家嘅新港）而成。個名取自區內嘅開福寺。

政區
開福區轄16條街道、1個鎭、1個開發區。
街道：洪山街道、望麓園街道、清水塘街道、湘雅路街道、伍家嶺街道、新河街道、東風路街道、通泰街街道、四方坪街道、芙蓉北路街道、月湖街道、瀏陽河街道、撈刀河街道、沙坪街道、新港街道、秀峰街道
鎭：青竹湖鎮
開發區：長沙金霞經濟開發區
開端章

開端章（粵拼：hoi1 dyun1 zoeng1）係伊斯蘭教典籍《可蘭經》入面嘅第1章（蘇拉）。
開禧

開禧係南宋皇帝趙擴嘅第三個年號，相當於公元1205年到1207年，前後總共3年。
開篷巴士

開篷巴士係一種成個或者一部分車頂拆走咗嘅巴士，開篷巴士通常都係雙層巴士，不過單層嘅開篷巴士都一樣有。
開篷巴士嘅開頂方式有幾種，可以係成個車頂拆咗去嘅、可以係拆咗車頂一部分、又或者係成個或者一部分車頂拆咗去，但有需要嗰時可以裝返個車頂上去嘅。
開篷巴士通常俾人用嚟做觀光車，喺市區或者一啲旅遊景點度行，畀人坐喺巴士上面睇風景。開篷巴士亦可以用嚟做城市巴士或者係俾人租嚟作特別用途，例如宣傳同埋球隊嘅勝利巡遊。
維基同享有多媒體嘅嘢：Open top buses
街道辦事處

街道辦事處負責管理街道，簡稱街道辦、處、或街辦，係人民政府嘅派出機構，一般係設區嘅市嘅市轄區同唔設區嘅市先會有街道辦事處。
行政區劃個名通常係地方名加「街道」；個管理單位個名就係地方名加「街道辦」，比如話梅林嗰度嘅政區叫梅林街道，管理呢個範圍嘅單位叫梅林街道辦。
呢篇街道辦事處係政治類嘅楔位文章，未完成；麻煩你幫手加下料，充實佢。